കൊവിഡ് നിയന്ത്രണങ്ങളില് കൂടുതല് ഇളവ് കാത്ത് സംസ്ഥാനം ഹോട്ടലുകളില് ഇരുന്ന് ഭക്ഷണം കഴിക്കാന് അനുമതി കിട്ടിയേക്കും തിരുവനന്തപുരം: സംസ്ഥാനത്തെ കൊവിഡ് നിയന്ത്രണങ്ങളില് അടുത്തയാഴ്ചയോടെ കൂടുതല് ഇളവുകള് ഉണ്ടാകും. ഹോട്ടലുകളില് ഇരുന്ന് ഭക്ഷണം കഴിക്കാന് അനുമതി ലഭിച്ചേക്കും. നിയന്ത്രണം വാര്ഡ് തലത്തില് നിന്നും മൈക്രോ കണ്ടെയിന്മെന്റ് തലത്തിലേക്ക് നീങ്ങും. കോളേജുകള് ഒക്ടോബര് നാലിന് തുറക്കാന് നേരത്തെ തന്നെ തീരുമാനിച്ചിരുന്നു. സ്കൂളുകളും അടുത്ത മാസം തുറന്നേക്കും. വാക്സീനേഷന് മുന്നേറിയതിലെ ആശ്വാസമാണ് കൂടുതല് ഇളവുകളിലേക്ക് നീങ്ങാന് സര്ക്കാരിന് കരുത്താകുന്നത്. ഈ മാസം മുപ്പതിനകം സമ്ബൂര്ണ്ണ ആദ്യഡോസ് വാക്സിന് കവറേജാണ് ലക്ഷ്യം. വാക്സീനേഷന് 80 ശതമാനത്തോട് അടുക്കുകയാണ്. 78 ശതമാനം പേര്ക്ക് ഒന്നാം ഡോസും 30 ശതമാനം പേര്ക്ക് രണ്ടാം ഡോസും നല്കി. ഏഴ് ലക്ഷം വാക്സീന് കൈയ്യിലുള്ളത് ഇന്നത്തോടെ കൊടുത്തുതീര്ക്കുമെന്നാണ് ഇന്നലെ മുഖ്യമന്ത്രി വാര്ത്താ സമ്മേളനത്തില് പറഞ്ഞത്. 45 വയസിന് മേലെ പ്രായമുള്ള 93 ശതമാനം പേര്ക്ക് ഒരു ഡോസും 50 ശതമാനം പേര്ക്ക് രണ്ട് ഡോസും നല്കി. കോളേജ് വിദ്യാര്ത്ഥികള്ക്ക് കൊവിഡ് വാക്സീനേഷന് സൗകര്യമൊരുക്കുമെന്നാണ് പ്രഖ്യാപനം. വിദ്യാര്ത്ഥികള് വാക്സീന് ആശാവര്ക്കറെ ബന്ധപ്പെടണം. കോളേജിലെത്തും മുന്പ് വിദ്യാര്ത്ഥികള് ഒരു ഡോസ് വാക്സീനെങ്കിലും എടുക്കണമെന്നാണ് നിര്ദ്ദേശം. സര്വകലാശാലകള് കേന്ദ്രീകരിച്ച് വാക്സീനെടുക്കാത്ത വിദ്യാര്ത്ഥികളുടെയും അധ്യാപകരുടെയും കണക്കെടുത്ത് ആരോഗ്യവകുപ്പിന് നല്കും. അത് അടിസ്ഥാനമാക്കി വാക്സീനേഷന് ക്യാംപ് നടത്തും. കൊവിഡ് മഹാമാരിയുടെ രണ്ടാംവരവിന്റെ ഈ കാലത്ത്, എല്ലാവരും മാസ്ക് ധരിച്ചും സാനിറ്റൈസ് ചെയ്തും സാമൂഹ്യ അകലം പാലിച്ചും വാക്സിന് എടുത്തും പ്രതിരോധത്തിന് തയ്യാറാവണമെന്ന് ഏഷ്യാനെറ്റ് ന്യൂസ് അഭ്യര്ത്ഥിക്കുന്നു. ഒന്നിച്ച് നിന്നാല് നമുക്കീ മഹാമാരിയെ തോല്പ്പിക്കാനാവും. BreakTheChain ANCares IndiaFightsCorona